Főoldal / Egészségturizmus / Cikkek / Tízből hét magyar nem üdül
Tízből hét felnőtt nem töltött öt napnál többet nyaralással 2007-ben. Rosszabb a helyzet 50 év felett, a korosztály 80 százaléka nem üdült tavaly.
Minden tizedik magyar határon belül üdült, három százalék választotta Horvátországot, egy-egy százalék pedig Ausztriát, Romániát, Görögországot, illetve Olaszországot.
A kutatás szerint tízből hárman, egyénileg szervezik meg utazásukat, az üdülők mindössze egy százaléka fordul mindig utazási irodához, három százalékuk pedig többnyire.
Kiderült az is, hogy az aktív pihenés még nem olyan népszerű idehaza. A nyaralók 37 százaléka jellemzően a strandolást és a napozást választja, tízből hárman várost néznek. A természetjárás mindössze az üdülők 17 százalékát vonzza. A vízi sportoknak a nyaralók csupán hat százaléka hódol. Sokan mennek viszont színházba, múzeumba, vagy töltik szabadidejüket barátaikkal, rokonaikkal, továbbá a gyógyfürdők is népszerűek.
A megkérdezettek 68 százaléka azt mondta, nem tervezi, hogy a következő 12 hónapban öt napnál hosszabb utazást tesz. A pihenésre készülők tizennégy százaléka itthon marad, úti célként 2-2 százalék említette Görögországot és Horvátországot, egy-egy százalék pedig Ausztriát és Olaszországot. Az ötven év fölötti korosztály 77 százaléka nem tervezi, hogy a következő egy évben elmegy üdülni.
Legutóbb frissült: 2008.04.03 11:44
Címkék: Aktív pihenés, Nyaralás, Sport,